**RAČUNOVODSKO POROČILO O DELU IN IZVEDBI PROGRAMA ZA LETO 2024**

**Pojasnila k izkazom za leto 2024**

Slovensko muzejsko društvo je v preteklem letu pri svojem poslovanju uporabljalo Zakon o društvih, Zakon o davku od dohodkov pravnih oseb, Pravilnik o opredelitvi pridobitne in nepridobitne dejavnosti, Zakon o dohodnini, Zakon o davčnem postopku, Pravilnik o načinu in stopnjah odpisa neopredmetenih dolgoročnih sredstev in opredmetenih osnovnih sredstev ter Statut SMD z dne 23.8.2018. Vodenje poslovnih knjig in sestavo letnega poročila je društvo opravilo v skladu s Slovenskim računovodskim standardom 33 za društva. SMD ni zavezano k reviziji računovodskih izkazov.

V Statutu SMD je opredeljeno njegovo financiranje, poraba presežka prihodkov, način pridobivanja in odtujevanja premičnega in nepremičnega premoženja, kot tudi določba o ločenem izkazovanju prihodkov pridobitne dejavnosti.

Prihodki pridobitne dejavnosti se v knjigovodstvu ločeno spremljajo in so tudi jasno določljivi (tudi za potrebe davka od dohodka), odhodki pridobitne dejavnosti pa niso neposredno vezani na prihodke pridobitne dejavnosti. Za razmejevanje odhodkov se zato uporablja sodilo razmerja med vsemi prihodki in pridobitnimi prihodki. Kot pridobitne prihodke se štejejo vsa doplačila članov ter kotizacije za ekskurzijo, muzejske igre in kotizacije za zborovanja ali kongres muzealcev ter drugi prihodki (npr. posek gozda, sponzorstva).

Poslovanje društva v letu 2024 je pregledal Nadzorni odbor dne \_\_\_\_\_\_\_\_\_\_.

Disciplinski organ društva se v preteklem letu ni sestal.

**Bilanca stanja**



Med osnovnimi sredstvi Slovensko muzejsko društvo izkazuje nepremičnine, in sicer zemljišče na Bledu s sedanjo vrednostjo 21.249 EUR in zgradbo Dom muzealcev Bled po sedanji vrednosti 221.725 EUR. Oprema in drobni inventar sta v celoti odpisana.

Med kratkoročnimi sredstvi društvo izkazuje denarna sredstva in terjatve. Denarna sredstva na računu znašajo na dan 31.12.2024 11.549 EUR. Med kratkoročnimi terjatvami do kupcev društvo izkazuje terjatev v višini 210 EUR, ki je bila v letu 2025 poplačana. Prav tako med kratkoročnimi terjatvami izkazuje terjatev iz naslova preveč plačanih akontacij davka od dohodka pravnih oseb v višini 841 EUR.

Med kratkoročnimi obveznostmi društvo izkazuje obveznosti do dobaviteljev v višini 833 EUR ter obveznost iz naslova preplačila ob zaključku poslovnega leta v višini 135 EUR. Obveznosti do dobaviteljev zajemajo običajne poslovne obveznosti (elektrika, komunalne storitve, telefon, oblikovanje), ki niso zapadle in so v primerjavi s preteklim letom nižje. Vse obveznosti so bile v začetku leta 2025 že poplačane.

Društvo na dan 31.12.2024 izkazuje pasivne časovne razmejitve v višini 672 EUR. Nanašajo se na prejeta predplačila članarin za leto 2025 v višini 272 EUR in na razmejena sredstva za izvedbo mednarodne dejavnosti, ki bo realizirana v letu 2025, za katero je društvo prejelo sredstva s strani Ministrstva za kulturo v višini 400 EUR.

Društveni sklad znaša ob zaključku poslovnega leta 253.934 EUR in se je glede na preteklo leto povišal zaradi pozitivnega poslovnega izida po obdavčitvi v višini 1.999 EUR.

Zalog trgovskega materiala društvo nima.

**Izkaz poslovnega izida in davek od dohodka pravnih oseb**

Prihodki leta 2024 so v primerjavi z letom poprej bistveno nižji predvsem iz naslova bistveno nižjih prihodkov od kotizacij.

Med *nepridobitnimi prihodki* je najvišja postavka prihodkov iz dejavnosti postavka članarin. Društvo je v letu 2024 povišalo višino članarin na 20 EUR za ljubitelje in 30 EUR za muzealce. Pri tem se število vplačanih članarin ni zmanjšalo. Posledično so se prihodki dvignili za 25% in so skupaj znašali 9.285 EUR.

Društvo je v letu 2024 izkazalo dotacijo MK za izvedbo letnega programa dela v višini 6.390 EUR, prejelo pa je 6.790 EUR (v skladu s pogodbo). Razlika se nanaša na prejeta sredstva MK za izvedbo mednarodne dejavnosti, ki bo izvedena v letu 2025 v višini 400 EUR in je izkazana med pasivnimi časovnimi razmejitvami.

Prihodki iz naslova donacij od dohodnine so se znižali za 10% in so znašali 801 EUR.

Med *pridobitnimi prihodki* so izkazani prihodki iz naslova kotizacij za zborovanje v višini 5.450 EUR, ki so v primerjavi z letom 2023 bistveno nižji, saj je bil v letu 2023 izveden bolj obsežen, večdnevni kongres muzealcev. Kljub temu je bilo tudi zborovanje izjemno dobro obiskano, zato je društvo s prejetimi kotizacijami uspelo pokriti celotno organizacijo zborovanja in celo prihraniti nekaj sredstev.

Med pridobitnimi prihodki društvo izkazuje tudi druge prihodke, ki zajemajo delež Društva ICOM in SMS pri organizaciji muzejskega srečanja.

Odhodki so sestavljeni iz stroškov materiala (6 %), stroškov storitev (92 %) in drugih stroškov (2 %). Stroški materiala so stroški pomožnega in pisarniškega materiala ter elektrike. Stroški storitev, ki zavzemajo glavnino vseh stroškov, pa predstavljajo stroške:

- izplačila Valvasorjevih nagrad (v letu 2024 sta bili izplačani nagradi za življenjsko delo),

- oblikovanja in tiska knjižice in map za Valvasorjeve nagrade, izvedba prireditve in reprezentanca;

- izvedbe zborovanja v Brežicah (prehrana udeležencev, promocijskega materiala, organizacija prireditve, predavanje),

- oblikovanje zbornika zborovanja 2024;

- pogodbenega dela (Dom Bled),

- potnih stroškov za predavatelje, člane izvršnega odbora, vzdrževalce Doma Bled in delavca, ki dostavlja polog članarin;

- urejanja spletne strani,

- izvedbe predavanja za Muzeoforum,

- reprezentance,

- posredne stroške: računovodske storitve, tisk članskih nalepk in kartic, bančne storitve, poštnina,…

- obratovanja za Dom Bled (elektrika, komunalne storitve, telefon, stavbno zemljišče),

- drugi manjši stroški.

Stroški so v primerjavi s preteklim letom nižji za 43%. Najvišji padec je opazen pri stroških zborovanja oz. kongresa, saj je bila izvedba večdnevnega kongresa muzealcev v letu 2023 stroškovno pomembna. Nižje so bile tudi vse ostale postavke stroškov z izjemo Valvasorjevih nagrad, kjer sta bili v letu 2024 izplačani dve nagradi za življenjsko delo. Nižje postavke so izhajajo predvsem iz vse bolj racionalne porabe sredstev, ki je posledica vse nižjih sredstev s strani Ministrstva za kulturo. Društvo že vrsto let znižuje svoje stroške in išče cenejše alternative, da lahko tudi z nižjimi sredstvi izpelje kakovosten program.



V izkazu poslovnega izida za leto 2024 beležimo presežek prihodkov nad odhodki v višini 2.147 EUR. Izkazan je tudi davek od dobička v višini 148 EUR. Dobiček po obdavčitvi tako znaša 1.999 EUR. Dobiček zvišuje del čistega presežka prihodkov za določen namen, ki na dan 31.12.2024 tako znaša 10.960 EUR.

|  |  |  |
| --- | --- | --- |
|  |  |  |

Piran, 11.3.2025 Računovodja SMD

 Nanika Kokalj